Patronii unui loc de joacă pentru copii, situat în Sibiu, oferă gratuite părinților ce aleg să-și lase odraslele în locul respectiv pentru orele în care se duc la proteste, arată Agerpres.

"Dumbrava Veseliei acordă gratuitate tuturor copiilor ai căror părinți vor dori să participe duminică seara, la Mitingul Anticorupție. (...) Pentru România!", se arată în anunțul postat pe pagina de socializare a locului de joacă privat.

Cei care au avut ideea acestei inițiative, au creat și un slogan, adaptând spusele președintelui Klaus Iohannis, care sună astfel: "Jos mâinile de pe viitorul copiilor!".

Astfel, proprietarii locului doresc să ca părinții să-i lase pe prichindei într-un loc sigur, pe durata manifestațiilor de stradă.